**ELŐTERJESZTÉS**

**Körmend Város Önkormányzata Képviselő-testülete 2023. szeptember 6-i ülésére**

**Tárgy**: Kastély vagyonkezelési szerződés módosítása

Tisztelt Képviselő-testület!

Az MNV Zrt. jelezte az Önkormányzat felé, hogy egységesen módosítani kívánják -országosan – a vagyonkezelési szerződéseket. A körmendi kastélyt és várkertet érintő vagyonkezelési szerződés módosítását csatoljuk, a módosításokat vastagon jelölte az MNV.

Sok új elemet a módosítás nem tartalmaz, eddig is kellett fizetni az MNV Zrt-nek akkor, ha közfeladattól eltérő célra történt a kastély hasznosítása, inkább egyszerűsítést ad a módosítás, hogy immáron nem kell minden hasznosítás előtt beszerezni az MNV Zrt. előzetes engedélyét, sőt, kifejezetten megengedetté válik az üzleti jellegű hasznosítás – természetesen ellenérték fejében. A szerződésmódosítás jó része ezen üzleti jellegű -vagy közfeladattól eltérő jellegű - hasznosításról szól.

Kérem a Testületet, hogy döntsön a szerződés módosításáról.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy a csatoltak szerint jóváhagyja az MNV Zrt. és Körmend Város Önkormányzata között köttetett vagyonkezelési szerződés-módosítást, és felhatalmazza a Polgármestert annak aláírására.

Körmend, 2023. 08. 16.

**Bebes István**

**polgármester**